மதுரை மாவட்டத்தில், தொடர்ச்சியாக குடிமராமத்துப் பணிகளின் திட்டங்கள் செயல்படுத்தப்பட்டுவருகின்றன. இந்நிலையில், அமைச்சர் செல்லூர் ராஜு மற்றும் ஆர்.பி.உதயகுமார் நேரில் சென்று திட்டங்களைத் தொடங்கிவைத்துவருகின்றனர். மேலூரை அடுத்த பூஞ்சுத்தியில், 27 லட்சம் மதிப்பீட்டில் குடிமராமத்துப் பணியை இன்று அமைச்சர் ஆர்.பி. உதயக்குமார் தொடங்கிவைத்தார். பின்னர் செய்தியாளர்களிடம் அவர், "நீர்நிலைகளைக் குடிமராமத்து செய்ய முதல்கட்டமாக 100 கோடி ரூபாய் மதிப்பீட்டில் 1200 கண்மாய்கள் மற்றும் நீர்நிலைகள் தூர்வாரப்பட்ட நிலையில், தற்போது இரண்டாம் கட்டமாக 328 கோடியில் 1500-க்கும் மேற்பட்ட கண்மாய்கள் தூர்வாரும் பணி நடைபெற்றுவருகின்றன. அதில் 27 லட்சம் மதிப்பீட்டில் மேலூர் பூஞ்சுத்தி கண்மாய் தூர் வாரும் பணி தொடங்கியுள்ளது.